Nr. C 299/8 De Europæiske Fællesskabers Tidende 24. 11. 88 
II 
(Forberedende retsakter) 
KOMMISSIONEN 
Forslag til Rådets forordning (EØF) om oprettelse af en finansieringsfacilitet for udviklings­
landes import af fødevarer fra Fællesskabet 
KOM(88) 431 endelig udg. 
(Forelagt af Kommissionen den 29. juli 1988) 
(88/C 299/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Mange udviklingslande har betydelige fødevareunder­
skud, som udgør en alvorlig belastning af deres beta­
lingsbalance, og samtidig fører disse lande en tilpasnings­
politik, der kræver yderligere ressourcer; de pågældende 
udviklingslande har anmodet Fællesskabet om at stille 
landbrugsprodukter til rådighed for dem på koncessio­
nelle vilkår; adgang til en mellem- eller langfristet 
finansieringsfacilitet vil gøre det lettere for disse lande at 
løse deres betalingsbalanceproblemer og vil være en 
støtte for deres tilpasningsprogrammer; 
et sådant instrument vil være et vigtigt bidrag til Fælles­
skabets bestræbelser for at mindske den strukturelle 
uligevægt mellem udbud og efterspørgsel inden for de 
markedsordninger, der er kendetegnet ved overskud; 
oprettelsen af en sådan finansieringsfacilitet er således i 
fuld overensstemmelse med hovedmålsætningen for 
Fællesskabets eksportpolitik for landbrugsprodukter samt 
politikken for det indre marked og er derfor et instru­
ment, der henhører under den fælles landbrugspolitik; 
faciliteten vil også bidrage til en spredning af eksportin­
strumenterne inden for landbrugspolitikken; 
anvendelsen af finaniseringsfaciliten skal være i overens­
stemmelse med modtagerlandets egen udviklingspolitik 
og med Fællesskabets udviklingssamarbejde med det 
pågældende land, og anvendelsen heraf bør ikke skade 
de andre udviklingslandes interesser, navnlig fødevare-
eksporterende udviklingslande; de vilkår, på hvilke landbrugsprodukter stilles til 
rådighed for udviklingslande, bør være i overensstem­
melse med FAO's principper for afsætning af overskud; 
der sikres overensstemmelse med FAO's principper ved 
en bestemmelse om, at levering af fødevarehjælp lettes 
gennem ydelse af en kredit til importlandet med en 
løbetid på over tre år og et gaveelement på mindst 35 °/o 
på betingelser svarende til rentesatser, der er væsentligt 
lavere end markedsrenten sammenkoblet med sædvanlige 
krav til markedsføringen (UMR — usual marketing 
requirements); 
for at virkeliggøre ovennævnte mål bør faciliteten bestå 
af et gaveelement, der finansieres af EUGFL, og en 
fællesskabskreditgaranti for at sikre, at importlandet kan 
opnå kredit; 
det er nødvendigt at fastsætte, at faciliteten stilles til 
rådighed med henblik på fødevareeksport på anmodning 
fra importlandets regering eller et regeringsorgan i det 
pågældende land som led i en aftale mellem Kommis­
sionen og det pågældende lands regering; det må endvi­
dere fastsættes, at faciliteten udelukkende kan anvendes 
til køb af fødevarer med oprindelse i Fællesskabet — 
UDSTEDT FØLGENDE FORORDNING: 
Artikel 1 
Der oprettes en finansieringsfacilitet, i det følgende 
benævnt »faciliteten«, for at gøre det muligt for udvik­
lingslande at importere fødevarer fra Fællesskabet på de 
vilkår, der er fastsat i denne forordning. 
AFSNIT I 
Generelle retningslinjer 
Artikel 2 
Før der træffes afgørelse om, at den i artikel 1 nævnte 
facilitet kan anvendes, tages der særligt hensyn til 
24. 11. 88 De Europæiske Fællesskabers Tidende Nr. C 299/9 
følgende kriterier, uden at andre relevante betragtninger 
dermed er udelukket: 
a) for så vidt angår lande, der er indrømmet adgang til 
faciliteten: 
— landets generelle økonomiske situation 
— landets behov for fødevareimport 
— landets betalingsbalancesituation 
— landets egne bestræbelser for at føre en tilpas­
ningspolitik 
— indvirkning på andre udviklingslandes landbrugs­
eksport 
b) for så vidt angår Fællesskabet: 
— udviklingen i Fællesskabets samlede eksport af 
fødevarer og den generelle situation på de pågæl­
dende markeder 
— det pågældende lands traditionelle import af føde­
varer fra Fællesskabet 
— den præferencemæssige karakter af forbindelserne 
mellem det pågældende land og Fællesskabet 
— de kreditrisici, der er forbundet med transak­
tionen. 
Artikel 3 
De varer, der leveres i henhold til denne facilitet, 
markedsføres på en sådan måde, at det lokale marked 
ikke forstyrres. Anvendelsen af faciliteten er i overens­
stemmelse med modtagerlandets egen udviklingspolitik, 
navnlig i henseende til fødevare- og landbrugssektoren, 
og med Fællesskabets politik for udviklingssamarbejde. 
Gaveelementet i indtægterne af salget af de pågældende 
varer anvendes til finansiering af nærmere aftalte udvik­
lingsprogrammer og gennemførelse af tilpasningspolitiske 
foranstaltninger. 
Artikel 4 
1. Den facilitet, der er tildelt i medfør af forord­
ningen, har en løbetid på over tre år. For hver transak­
tion yder Fællesskabet gavebistand svarende til mindst 
35 % af de samlede omkostninger beregnet i overens­
stemmelse med den praksis, der følges i OECD's 
eksportkreditarrangement. Restbeløbet kan dækkes af en 
kredit udstedt til modtagerlandet, som forhandles direkte 
af Fællesskabet på de finansielle markeder og garanteres 
af Fællesskabet. 
2. Faciliteten stilles til rådighed for regeringen eller et 
regeringsorgan i modtagerlandet med henblik på fødeva­
reimport som led i en aftale mellem Kommissionen og 
pågældende regering eller regeringsorgan. I nævnte 
aftale fastsættes betingelserne for faciliteten. Indgåelse af 
aftalen er betinget af, at der forelægges en handelskon-
trakt, hvori alle bestemmelser vedrørende leveringen fast­
sættes. 3. Kommissionen træffer alle nødvendige foranstalt­
ninger for at sikre, at adgang til faciliteten indrømmes på 
vilkår, der er i overensstemmelse med FAO's principper 
for afsætning af overskud. 
Artikel 5 
Adgang til faciliteten indrømmes på betingelse af, at faci­
liteten udelukkende anvendes til køb af landbrugspro­
dukter med oprindelse i Fællesskabet, og at der garan­
teres fri konkurrence om levering af varerne. 
Artikel 6 
Det i artikel 4, stk. 1, i denne forordning fastsatte gave­
element anses som interventioner til regulering af land­
brugsmarkederne som omhandlet i artikel 3, stk. 1, i 
forordning (EØF) nr. 729/70. 
AFSNIT II 
Procedurer 
Artikel 7 
I overensstemmelse med den i artikel 8 fastlagte proce­
dure skal Kommissionen: 
— vedtage en liste over de varer, for hvilke der kan 
indrømmes adgang til faciliteten, gældende for et 
eller flere år 
— træffe afgørelse om tildeling af faciliteten og om 
vilkårene herfor 
— om fornødent vedtage de nærmere regler for anven­
delse af denne forordning. 
Artikel 8 
Henvises der til proceduren i denne artikel, bistås 
Kommissionen af et rådgivende udvalg, som sammen­
sættes af repræsentanter for medlemsstaterne og med en 
repræsentant for Kommissionen, der fører forsædet. 
Kommissionens repræsentant forelægger et udkast for 
udvalget til de foranstaltninger, der skal træffes. 
Udvalget afgiver udtalelse om udkastet inden for en frist, 
som formanden kan fastsætte alt efter, hvor hastende 
sagen er, om nødvendigt ved afstemning. 
Udtalelsen optages i mødereferatet. Endvidere har hver 
medlemsstat ret til at anmode om, at dets udtalelse 
optages i mødereferatet. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes dets 
udtalelse er taget i betragtning. 
Nr. C 299/10 De Europæiske Fællesskabers Tidende 24. 11. 88 
Artikel 9 
I overensstemmelse med de afgørelser, der er truffet i 
henhold til artikel 7, træffer Kommissionen afgørelse 
om: 
— indgåelse af aftalen om tildeling af faciliteten 
— alle nødvendige foranstaltninger for at sikre en 
behørig gennemførelse af faciliteten, markedsføring af de pågældende varer og anvendelse af de midler, 
der svarer til gaveelementet. 
Artikel 10 
Denne forordning træder i kraft den 1. januar 1989. 
Denne forordning er bindende i alle enkeltheder og 
gælder umiddelbart i hver medlemsstat.